ai4bharat/Pralekha huggingface dataset:
മന്ത്രിസഭ
കുറ്റകൃത്യങ്ങളുമായി ബന്ധപ്പെട്ട കാര്യങ്ങളില് പരസ്പര നിയമസഹായം സംബന്ധിച്ച് ഇന്ത്യയും പോളണ്ടും തമ്മിലുള്ള ഉടമ്പടിക്ക് കേന്ദ്ര മന്ത്രിസഭ അംഗീകാരം നല്കി
പരസ്പരമുള്ള നിയമപരമായ സഹായത്തിലൂടെ ഭീകരവാദവുമായി ബന്ധപ്പെട്ട കുറ്റകൃത്യങ്ങള് ഉള്പ്പെടെ അന്വേഷണത്തിലും പ്രോസിക്യൂഷനിലും ഇരുരാജ്യങ്ങളുടെയും കഴിവും ഫലപ്രാപ്തിയും വര്ദ്ധിപ്പിക്കുക എന്ന ലക്ഷ്യത്തോടെ റിപ്പബ്ലിക് ഓഫ് ഇന്ത്യയും പോളണ്ടും തമ്മില് ക്രിമിനല് കാര്യങ്ങളിലെ പരസ്പര നിയമസഹായം സംബന്ധിച്ച ഉടമ്പടിക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പ്രയോജനങ്ങള്:
കുറ്റകൃത്യങ്ങളുടെ കാര്യങ്ങളില് സഹകരണത്തിലൂടെയും പരസ്പര നിയമസഹായത്തിലൂടെയും കുറ്റകൃത്യങ്ങളുടെ അന്വേഷണത്തിലും പ്രോസിക്യൂഷനിലും ഇരു രാജ്യങ്ങളുടെയും ഫലപ്രാപ്തി വര്ദ്ധിപ്പിക്കാനാണ് ഉടമ്പടി ലക്ഷ്യമിടുന്നത്. അതിര്ത്തികടന്നുള്ള കുറ്റകൃത്യങ്ങളുടെയും ഭീകരവാദവുമായി അതിനുള്ള ബന്ധങ്ങളുടെയും പശ്ചാത്തലത്തില്, കുറ്റകൃത്യങ്ങളുടെ അന്വേഷണത്തിലും പ്രോസിക്യൂഷനിലും അതോടൊപ്പം കുറ്റകൃത്യങ്ങളുടെ കാരണക്കാരെയും വരുമാനമാര്ഗ്ഗവും അതായത് സാമ്പത്തികഭീകരവാദം കണ്ടെത്തുന്നതിലും കണ്ടെത്തുന്നതിലും തടയുന്നതിലും കണ്ടുകെട്ടുന്നതിലും പോളണ്ടുമായുള്ള ഉഭയകക്ഷി സഹകരണത്തിന് ഒരു വിശാലമായ നിയമ ചട്ടക്കൂട് ഈ നിര്ദ്ദിഷ്ട ഉടമ്പടിനല്കും.
ഉടമ്പടിയില് ഒപ്പുവെച്ച് അംഗീകരിച്ചതിന് ശേഷം, ഇന്ത്യയില് ഉടമ്പടിയുടെ വ്യവസ്ഥകള്ക്ക് പ്രാബല്യം നല്കുന്നതിനായി 1973ലെ ക്രിമിനല് നടപടിചട്ടങ്ങളിലെ പ്രസക്തമായ വ്യവസ്ഥകള്ക്ക് കീഴില് അനുയോജ്യമായ ഗസറ്റ് വിജ്ഞാപനങ്ങള് പുറപ്പെടുവിക്കും. ഗവണ്മെന്റ് മേഖലയ്ക്ക് പുറത്തുള്ള പൊതുജനങ്ങള്ക്ക് ഗസറ്റ് വിജ്ഞാപനം ലഭ്യമാകുകയും ഇത് ക്രിമിനല് കാര്യങ്ങളില് ഇന്ത്യയും പോളണ്ടും തമ്മില് പരസ്പര നിയമസഹായം നല്കുന്ന മേഖലയില് പരസ്പര സഹകരണത്തെക്കുറിച്ചുള്ള കൂടുതല് അവബോധവും സുതാര്യതയും ഉണ്ടാക്കും.
പോളണ്ട് ഉള്പ്പെടുന്ന ക്രിമിനല് പ്രവര്ത്തനങ്ങള് കൈകാര്യം ചെയ്യുന്നതില് ഇത് ഇന്ത്യയുടെ കാര്യക്ഷമത വര്ദ്ധിപ്പിക്കും. ഒരിക്കല് പ്രവര്ത്തനക്ഷമമായാല്, സംഘടിത കുറ്റവാളികളുടെയും ഭീകരവാദികളുടെയും പ്രവര്ത്തനരീതികളെക്കുറിച്ചുള്ള മികച്ച അറിവുകളും ഉള്ക്കാഴ്ചകളും നേടുന്നതിന് ഉടമ്പടി സഹായകമാകും. ആഭ്യന്തര സുരക്ഷാ മേഖലയിലെ നയപരമായ തീരുമാനങ്ങള് മികച്ചതാക്കാന് ഇവ ഉപയോഗിക്കുകയും ചെയ്യാം.
പ്രധാനമന്ത്രിയുടെ ഓഫീസ്
തമിഴ്നാട്ടിലെ തഞ്ചാവൂരിലുണ്ടായ അപകടത്തില് പ്രധാനമന്ത്രി അനുശോചനം രേഖപ്പെടുത്തി
ദുരിതബാധിതര്ക്ക് പിഎംഎന്ആര്എഫില് നിന്ന് സഹായധനം പ്രഖ്യാപിച്ചു
തമിഴ്നാട്ടിലെ തഞ്ചാവൂരിലുണ്ടായ അപകടത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തില് മരിച്ചവര്ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്ന്  നിന്ന് ധനസഹായം നല്കുമെന്ന് ശ്രീ മോദി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു ;
'തമിഴ്നാട്ടിലെ തഞ്ചാവൂരിലുണ്ടായ അപകടത്തില് അഗാധമായ വേദനയുണ്ട്. ദുഃഖത്തിന്റെ ഈ വേളയില് എന്റെ ചിന്തകള് ദുഃഖിതരായ കുടുംബങ്ങള്ക്കൊപ്പമാണ്. പരിക്കേറ്റവര് ഉടന് സുഖം പ്രാപിക്കുമെന്ന് ഞാന് പ്രതീക്ഷിക്കുന്നു : പ്രധാനമന്ത്രി'
'തമിഴ്നാട്ടിലെ തഞ്ചാവൂരില് ദുരന്തത്തില് ജീവന് നഷ്ടപ്പെട്ടവരുടെ അടുത്ത ബന്ധുക്കള്ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്ന് രണ്ട് ലക്ഷം രൂപ വീതവും, പരിക്കേറ്റവര്ക്ക് 50,000 രൂപ നല്കും : പ്രധാനമന്ത്രി'
--ND--
(
ഉപരാഷ്ട്രപതിയുടെ കാര്യാലയം
50 ശതമാനം വരുന്ന ജനതയ്ക്ക് നീതി ഉറപ്പാക്കാതെ സമൂഹത്തിന് വളരാൻ സാധിക്കില്ലെന്ന് ഉപരാഷ്ട്രപതി
നാരി ശക്തി വന്ദൻ അധിനിയത്തിന് അംഗീകാരം നൽകിയതിനെ ഉപരാഷ്ട്രപതി പ്രകീർത്തിച്ചു
ന്യൂ ഡൽഹി: സെപ്റ്റംബർ 27, 2023
50 ശതമാനം വരുന്ന മനുഷ്യർക്ക് നീതി ഉറപ്പാക്കാതെ സമൂഹത്തിന് വളരാൻ സാധിക്കില്ലെന്ന് ഉപരാഷ്ട്രപതി ശ്രീ ജഗ്ദീപ് ധൻഖർ അഭിപ്രായപ്പെട്ടു. നാരി ശക്തി വന്ദൻ അധിനിയത്തിന്  അംഗീകാരം നൽകിയതിനെ ' ഒരു യുഗപരമായ വികസനം എന്ന് വിശേഷിപ്പിച്ച ഉപരാഷ്ട്രപതി, ഈ ബിൽ സ്ത്രീകളുടെ അവകാശങ്ങൾക്കുള്ള അംഗീകാരവും അർഹതകൾക്കുള്ള സ്ഥിരീകരണവും ആണെന്നും അഭിപ്രായപ്പെട്ടു
രാജസ്ഥാനിലെ പിലാനിയിലുള്ള ബിർള ഇൻസ്റ്റിറ്റ്യൂട്ട് ഓഫ് ടെക്നോളജി ആൻഡ് സയൻസിലെ  വിദ്യാർഥികളെയും അധ്യാപകരെയും ഇന്ന്അഭിസംബോധന ചെയ്യുകയായിരുന്നു അദ്ദേഹം. ജനങ്ങളുടെ ജീവിതം മെച്ചപ്പെടുത്തുന്നതിന് സഹായിക്കുന്ന ഏറ്റവും ഫലപ്രദമായ സംവിധാനമാണ് വിദ്യാഭ്യാസമെന്ന് അദ്ദേഹം അഭിപ്രായപ്പെട്ടു
മാറ്റത്തിന്റെ വക്താക്കളായും, സവിശേഷ പങ്കാളികളായും ജനാധിപത്യത്തിൽ വിദ്യാർത്ഥികൾക്കുള്ള പ്രധാന പങ്കിനെ എടുത്തു പറഞ്ഞ ഉപരാഷ്ട്രപതി, എല്ലാ വ്യക്തികൾക്കും തങ്ങളുടെ നിവേദനങ്ങൾ പാർലമെന്റിൽ സമർപ്പിക്കാനുള്ള അവകാശം ഉണ്ടെന്നും, അതുവഴി ജനാധിപത്യ പ്രക്രിയയിലെ ഉത്തരവാദിത്തം,പൊതുജന പങ്കാളിത്തം എന്നിവയുടെ പ്രാധാന്യം ഉറപ്പാക്കാൻ കഴിയുമെന്നും കൂട്ടിച്ചേർത്തു
ഒരു ദശാബ്ദ കാലം കൊണ്ട് ദുർബലമായ 5 സമ്പദ് വ്യവസ്ഥകളിൽ നിന്നും കരുത്തരായ അഞ്ച് സാമ്പത്തിക ശക്തി എന്നതിലേക്കുള്ള ഇന്ത്യയുടെ പ്രയാണത്തെ പരാമർശിച്ച ഉപരാഷ്ട്രപതി , സാമ്പത്തിക ഉൾച്ചേർക്കൽ, ഡിജിറ്റൽ പണമിടപാടുകൾ എന്നീ രംഗങ്ങളിൽ ആഗോള വേദികളിൽ ഇന്ത്യയ്ക്ക് ലഭിച്ച വലിയ തോതിലുള്ള അംഗീകാരം എടുത്തു പറഞ്ഞു
ജനാധിപത്യത്തിന്റെയും പുരോഗതിയുടെയും കൊലയാളി എന്ന് അഴിമതിയെ വിശേഷിപ്പിച്ച ഉപരാഷ്ട്രപതി, അധികാര ദല്ലാളന്മാരുടെ സ്വാധീനത്തിന്റെ ഇടനാഴികളെ നിർവീര്യമാക്കാൻ കഴിഞ്ഞ കുറച്ച് വർഷങ്ങളായി കാര്യമായ മുന്നേറ്റം ഉണ്ടായിട്ടുണ്ടെന്ന് അഭിപ്രായപ്പെട്ടു
തന്റെ ആശയവിനിമയത്തിനിടെ ഗവേഷണം, വികസനം എന്നിവക്കുള്ള പരമമായ പ്രാധാന്യത്തെ എടുത്തുപറഞ്ഞ ഉപരാഷ്ട്രപതി, ആശയങ്ങളുടെ പ്രാമുഖ്യമാണ് നൂതനാശയ രൂപീകരണത്തിലേക്ക് വഴി തുറക്കുക എന്ന് കൂട്ടിച്ചേർത്തു. ബിറ്റ്സ് പിലാനിയിൽ നിന്നുള്ള 5 ഇന്റേണുകൾ പാർലമെന്റിന്റെ വരുന്ന ശീതകാല സമ്മേളനത്തിൽ രാജ്യസഭ ചെയർമാനെ സഹായിക്കാൻ ഉണ്ടായിരിക്കുമെന്നും അദ്ദേഹം അറിയിച്ചു
നിയമ -നീതി, പാർലമെന്ററികാര്യ, സാംസ്കാരിക മന്ത്രാലയങ്ങളുടെ ചുമതലയുള്ള കേന്ദ്ര സഹമന്ത്രി ശ്രീ അർജുൻ റാം മേഘ്വാൾ , മറ്റ് വിശിഷ്ട വ്യക്തികൾ തുടങ്ങിയവർ ചടങ്ങിൽ സന്നിഹിതരായിരുന്നു.
ധനകാര്യ മന്ത്രാലയം
ദാരിദ്ര്യ നിർമാർജനത്തിനായി സാമ്പത്തിക വളർച്ചയിൽ ഇന്ത്യ ശ്രദ്ധ കേന്ദ്രീകരിക്കണം: 2020-21 ലെ സാമ്പത്തിക സർവേ
സാമ്പത്തിക വളർച്ചയ്ക്ക് വ്യക്തമായ ഊന്നൽ നൽകിക്കൊണ്ട് 2020-21 ലെ സാമ്പത്തിക സർവേ കേന്ദ്ര ധനകാര്യ-കോർപ്പറേറ്റ് കാര്യ മന്ത്രി ശ്രീമതി നിർമല സീതാരാമൻ പാർലമെന്റിൽ അവതരിപ്പിച്ചു.
ഇന്ത്യയുടെ വളർച്ച സാമ്പത്തിക അസമത്വത്തേക്കാൾ സ്വാധീനിക്കുന്നത് ദാരിദ്ര്യ നിർമാർജനത്തെയാണെന്ന് സാമ്പത്തിക സർവേ നിരീക്ഷിക്കുന്നു.
വികസന ഘട്ടങ്ങളിലെ വ്യത്യാസങ്ങൾ, ഉയർന്ന സാമ്പത്തിക വളർച്ചാ നിരക്ക്, ഉയർന്ന ദാരിദ്ര്യത്തിന്റെ തോത് എന്നിവ കണക്കിലെടുക്കുമ്പോൾ അസമത്വത്തിൽ ശ്രദ്ധ കേന്ദ്രീകരിക്കുക എന്ന നയപരമായ ലക്ഷ്യം ഇന്ത്യൻ പശ്ചാത്തലത്തിൽ ബാധകമാകില്ലെന്ന് സർവേ വ്യക്തമാക്കുന്നു. ഇന്ത്യയുടെയും ചൈനയുടെയും സാമ്പത്തിക വളർച്ചയുടെ കഥകൾ വ്യക്തമാക്കുന്നത് ഉയർന്ന സാമ്പത്തിക വളർച്ച മൂലം ദാരിദ്ര്യത്തിൽ ഗണ്യമായ കുറവുണ്ടായി എന്നാണ്.
ഇന്ത്യ പോലുള്ള വികസ്വര രാജ്യത്തെ സംബന്ധിച്ചിടത്തോളം 2020-21 ലെ സാമ്പത്തിക സർവേയുടെ നയപരമായ ശുപാർശ, സമീപ ഭാവിയിൽ സാമ്പത്തിക രംഗം അതിവേഗം വളരുന്നതിൽ ശ്രദ്ധ കേന്ദ്രീകരിക്കണം എന്നാണ്.
(Visitor Counter : 241
പ്രത്യേക സേവനങ്ങളും ഫീച്ചറുകളും
കേന്ദ്ര യുവജനകാര്യ മന്ത്രാലയം വിദ്യാർത്ഥികൾക്കായി സംഘടിപ്പിച്ച ആദ്യത്തെ ഫിറ്റ് ഇന്ത്യ ക്വിസിന്റെ പ്രാഥമിക റൗണ്ടിന്റെ ഫലങ്ങൾ പ്രഖ്യാപിച്ചു.
ആദ്യത്തെ ഫിറ്റ് ഇന്ത്യ ക്വിസിന്റെ പ്രാഥമിക റൗണ്ടിന്റെ ഫലം പ്രഖ്യാപിച്ചു
പ്രാഥമിക റൗണ്ടിൽ പാലക്കാട് ജിഎച്ച്എസ്എസ് മേഴത്തൂരിലെ ഷിബിൻ സുരേഷ് കെ ഒന്നാമതും മലപ്പുറം ഗവ ഹയർ സെക്കൻഡറി സ്കൂളിലെ ശ്രീനന്ദ് സുധീഷ് രണ്ടാം സ്ഥാനവും തിരുവനന്തപുരം സെന്റ് തോമസ് റസിഡൻഷ്യൽ സ്കൂളിലെ സിദ്ധാർഥ് കുമാർ ഗോപാൽ മൂന്നാം സ്ഥാനവും നേടി.
എറണാകുളം ഭവൻസ് വരുണ വിദ്യാലയം, കോട്ടയം ചങ്ങനാശേരി സെന്റ് ജോസഫ്സ് ഗേൾസ് ഹയർ സെക്കൻഡറി സ്കൂൾ, കോഴിക്കോട് രാമകൃഷ്ണ മിഷൻ എച്ച്എസ്എസ്, പത്തനംതിട്ട സെന്റ് ജോൺസ് സ്കൂൾ ,
എറണാകുളം കൊച്ചിൻ പബ്ലിക് സ്കൂൾ എന്നിവയാണ് പ്രാഥമിക റൗണ്ടിൽ യോഗ്യത നേടിയ മറ്റു സ്കൂളുകൾ.
ഫിറ്റ് ഇന്ത്യ ക്വിസിന്റെ പ്രാഥമിക റൗണ്ടിൽ രാജ്യത്തുടനീളമുള്ള 626 ജില്ലകളിലെ 13,502 സ്കൂളുകളിൽ നിന്നുള്ള വിദ്യാർഥികൾ പങ്കെടുത്തു. ഇതിലെ 360 സ്കൂളുകളിലെ വിദ്യാർത്ഥികളാണ് ഇപ്പോൾ സംസ്ഥാന റൗണ്ടിലേക്ക് തെരെഞ്ഞെടുക്കപ്പെട്ടിരിക്കുന്നത്. ക്വിസിന് 3.25 കോടി രൂപയാണ് സമ്മാനത്തുക. അത് ക്വിസിന്റെ വിവിധ ഘട്ടങ്ങളിൽ വിജയിക്കുന്ന സ്കൂളുകൾക്കും വിദ്യാർത്ഥികൾക്കും നൽകും. നാഷണൽ ടെസ്റ്റിംഗ് ഏജൻസിയാണ് ക്വിസിന്റെ പ്രാഥമിക ഘട്ടം നടത്തിയത്. പ്രാഥമിക ഘട്ടത്തിൽ ഏറ്റവുമധികം സ്കോർ ചെയ്തവർ സംസ്ഥാന റൗണ്ടിലേക്ക് തെരെഞ്ഞെടുക്കപ്പെടുകയും അതത് സംസ്ഥാന ചാമ്പ്യന്മാരാകാൻ മത്സരിക്കുകയും ചെയ്യും.
36 സ്കൂൾ ടീമുകൾ  ഈ വർഷാവസാനം നടക്കുന്ന ദേശീയ റൗണ്ടിൽ പങ്കെടുക്കും . ഓരോ തലത്തിലെയും ക്വിസ് വിജയികൾക്ക് ക്യാഷ് പ്രൈസ്  ലഭിക്കും. ഇന്ത്യയുടെ സമ്പന്നമായ കായിക ചരിത്രത്തെക്കുറിച്ച് വിദ്യാർത്ഥികളിൽ അവബോധം സൃഷ്ടിക്കുകയും ഇന്ത്യയുടെ നൂറ്റാണ്ടുകൾ പഴക്കമുള്ള തദ്ദേശീയ കായിക ഇനങ്ങളെക്കുറിച്ചും നമ്മുടെ ദേശീയ-പ്രാദേശിക കായിക നായകന്മാരെക്കുറിച്ചും അവരോട് പറയുകയുമാണ് ക്വിസിന്റെ പ്രധാന ലക്ഷ്യം.
NS
ഭവന, നഗരദാരിദ്ര ലഘൂകരണ മന്ത്രാലയം
തെരുവോര ഭക്ഷണ കച്ചവടക്കാരുടെ വിഭവങ്ങള് വില്ക്കുന്നതിന് സ്വിഗ്ഗിയുമായി കേന്ദ്ര ഭവന, നഗരകാര്യ മന്ത്രാലയം കരാര് ഒപ്പുവെച്ചു
പ്രധാനമന്ത്രി സ്ട്രീറ്റ് വെണ്ടേഴ്സ് ആത്മ നിര്ഭര് നിധി പദ്ധതിയുടെ ഭാഗമായി തെരുവോര ഭക്ഷണ കച്ചവടക്കാരുടെ വ്യാപാരം പ്രോത്സാഹിപ്പിക്കുന്നതിനും, അവരുടെ ഭക്ഷ്യവിഭവങ്ങള് ഉപഭോക്താക്കള്ക്ക് ഓണ്ലൈനായി ലഭ്യമാക്കുന്നതിനും രാജ്യത്തെ പ്രമുഖ ഓണ്ലൈന് ഭക്ഷണ വിതരണ ശൃംഖലയായ സ്വിഗ്ഗിയുമായി കേന്ദ്ര ഭവന, നഗരകാര്യ മന്ത്രാലയം കരാര് ഒപ്പുവച്ചു. ഭവന, നഗരകാര്യ മന്ത്രാലയം ജോയിന്റ് സെക്രട്ടറി ശ്രീ സഞ്ജയ് കുമാറും, സ്വിഗ്ഗി ചീഫ് ഫിനാന്ഷ്യല് ഓഫീസര് ശ്രീ രാഹുല് ബോത്രയുമാണ് വെബിനാറിലൂടെ കരാറില് ഒപ്പുവെച്ചത്. മന്ത്രാലയം സെക്രട്ടറി ശ്രീ ദുര്ഗ്ഗാ ശങ്കര് മിശ്ര, 5 നഗരങ്ങളിലെ മുനിസിപ്പല് കമ്മീഷണര്മാര്, സ്വിഗ്ഗിയിലെ ഉയര്ന്ന ഉദ്യോഗസ്ഥര് എന്നിവരും ചടങ്ങില് സന്നിഹിതരായിരുന്നു.
തുടക്കത്തില് പൈലറ്റ് അടിസ്ഥാനത്തില് അഹമ്മദാബാദ്, ചെന്നൈ, ഡല്ഹി, ഇന്ഡോര്, വാരണാസി എന്നീ അഞ്ച് നഗരങ്ങളിലെ 250 കച്ചവടക്കാരെ ആണ് പദ്ധതിയില് ഉള്പ്പെടുത്തിയിട്ടുള്ളത്. തെരുവോര കച്ചവടക്കാര്ക്ക് പാന് കാര്ഡ്, ഭക്ഷ്യസുരക്ഷാ അതോറിറ്റി രജിസ്ട്രേഷന് എന്നിവ ലഭ്യമാക്കാന് സഹായം നല്കും. കൂടാതെ ഭക്ഷണത്തിന്റെ മെനു കാര്ഡ്, വില എന്നിവ ഡിജിറ്റൈസേഷന് ചെയ്യുന്നതിനും ശുചിത്വം, മെച്ചപ്പെട്ട പാക്കിങ് രീതികള്, മൊബൈല് ആപ്ലിക്കേഷന് പോലെയുള്ള സാങ്കേതികവിദ്യ എന്നിവയില്പരിശീലനം നല്കും.
. ഇതാദ്യമായാണ് തെരുവോര ഭക്ഷണ വില്പ്പനക്കാരെ ഓണ്ലൈന് ശൃംഖലയുമായി ബന്ധിപ്പിക്കുന്നത്. മുനിസിപ്പല് കോര്പ്പറേഷനുകള്, ഭക്ഷ്യസുരക്ഷാ അതോറിറ്റി ഓഫ് ഇന്ത്യ, സ്വിഗ്ഗി, ജി.എസ് ടി ഉദ്യോഗസ്ഥര് എന്നിവര് ഇതിനു മുന്നോടിയായുള്ള എല്ലാ ഒരുക്കങ്ങളും പൂര്ത്തിയാക്കിയതായി കേന്ദ്ര നഗര കാര്യ മന്ത്രാലയം ഉറപ്പു വരുത്തിയിരുന്നു.
ചടങ്ങില് നവീകരിച്ച പിഎം- സ്വാനിധി ഡാഷ്ബോര്ഡിന്റെ ഉദ്ഘാടനം മന്ത്രാലയം സെക്രട്ടറി നിര്വഹിച്ചു.
കോവിഡ്-19 നെത്തുടര്ന്ന് തൊഴില് നഷ്ടപ്പെട്ട തെരുവോര കച്ചവടക്കാര്ക്ക് വ്യാപാരം പുനരാരംഭിക്കുന്നതിന് പതിനായിരം രൂപ വരെ പ്രവര്ത്തനമൂലധനം ഒരു വര്ഷത്തേക്ക് വായ്പയായി നല്കുന്ന പദ്ധതിയാണ് പി എം സ്വാനിധി. 50 ലക്ഷത്തോളം തെരുവോര കച്ചവടക്കാരെ ലക്ഷ്യമിട്ട് 2020 ജൂണ് ഒന്നിനാണ് കേന്ദ്ര നഗര ഭവന കാര്യമന്ത്രാലയം പദ്ധതി ആരംഭിച്ചത്.
2020 ഒക്ടോബര് 4 വരെയുള്ള കണക്കുകള് പ്രകാരം പിഎം സ്വാനിധി പദ്ധതിയുടെ കീഴില് 20 ലക്ഷം വായ്പാ അപേക്ഷകള് ലഭിച്ചിട്ടുണ്ട്. ഇവയില് 7.5 ലക്ഷം വായ്പകള്ക്ക് അനുമതി നല്കുകയും 2.4 ലക്ഷം വായ്പകള് ഇതിനോടകം വിതരണം ചെയ്യുകയും ചെയ്തു.
പ്രത്യേക സേവനങ്ങളും ഫീച്ചറുകളും
ശില്പശാല ആരംഭിച്ചു
കേന്ദ്ര യുവജനകാര്യ കായിക മന്ത്രാലയത്തിന് കീഴിലുള്ള തിരുവനന്തപുരത്തെ സായി-എൽഎൻസിപിഇ യിൽ അന്താരാഷ്ട്ര കിനാൻത്രോപോമെട്രി ശിൽപശാലയും ഐഎസ്എകെ  സർട്ടിഫിക്കേഷൻ പ്രോഗ്രാമും ആരംഭിച്ചു. ഫെബ്രുവരി 19 വരെയാണ് പരിപാടി. അഡീഷണൽ ചീഫ് സെക്രട്ടറി ഡോ. എ ജയതിലക് ഐഎഎസ് ശില്പശാല ഉദ്ഘാടനം ചെയ്തു, സായ് എൽഎൻസിപിഇ പ്രിൻസിപ്പലും റീജിയണൽ ഹെഡുമായ ഡോ. ജി. കിഷോർ അധ്യക്ഷത വഹിച്ചു. കോച്ചുകൾ, കായികാധ്യാപകർ, വിദ്യാർത്ഥികൾ എന്നിവർക്ക് ആധുനിക സ്പോർട്സ് സയൻസിലെ അറിവ് പുതുക്കുന്നതിന് ഈ കോഴ്സ് പ്രയോജനകരമാണ്. രാജ്യത്തിന്റെ വിവിധ ഭാഗങ്ങളിൽ നിന്നുള്ള 45 പേർ പങ്കെടുക്കുന്നു. അത്ലറ്റുകൾക്കായി പ്രത്യേക പരിശീലന പരിപാടികൾ രൂപകൽപ്പന ചെയ്യാൻ ശില്പശാല അവരെ പ്രാപ്തരാക്കും.
-NS-
(Visitor Counter : 28
പ്രധാനമന്ത്രിയുടെ ഓഫീസ്
ദേശീയ കായിക ദിനത്തിൽ പ്രധാനമന്ത്രി എല്ലാ കായിക താരങ്ങൾക്കും ആശംസകൾ നേർന്നു
മേജർ ധ്യാൻചന്ദിന്റെ ജന്മദിനത്തിൽ അദ്ദേഹത്തിന് ആദരാഞ്ജലികൾ അർപ്പിച്ചു
ദേശീയ കായിക ദിനത്തിൽ എല്ലാ കായിക താരങ്ങൾക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
മേജർ ധ്യാൻചന്ദിന്റെ ജന്മദിനത്തിൽ ശ്രീ മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
"ദേശീയ കായിക ദിനത്തിൽ, എല്ലാ കായിക താരങ്ങൾക്കും എന്റെ ആശംസകൾ. രാഷ്ട്രത്തിന് അവർ നൽകിയ സംഭാവനകളിൽ ഇന്ത്യ അഭിമാനിക്കുന്നു. മേജർ ധ്യാൻചന്ദ് ജിയുടെ ജന്മദിനത്തിൽ ഞാൻ അദ്ദേഹത്തിനും ആദരാഞ്ജലികൾ അർപ്പിക്കുന്നു."
റോഡ് ഗതാഗത, ഹൈവേ മന്ത്രാലയം
രാജ്യത്തെ പൊതു ഗതാഗത സംവിധാനങ്ങൾ ജന സൗഹൃദം ആകേണ്ടതുണ്ട് എന്ന് കേന്ദ്ര മന്ത്രി ശ്രീ നിതിൻ ഗഡ്കരി
രാജ്യത്തെ പൊതു ഗതാഗത സംവിധാനം ജനസൗഹൃദവും, സുരക്ഷിതവും, ചിലവുകുറഞ്ഞതും, എല്ലാവർക്കും ലഭ്യമാകുന്നതും, മികച്ചതും, മാലിന്യവിമുക്തവും ആകേണ്ടതുണ്ട് എന്ന് കേന്ദ്ര മന്ത്രി ശ്രീ നിതിൻ ഗഡ്ഗരി. രാജ്യത്തെ പൊതു ഗതാഗത സംവിധാനം മുഴുവനായും ഡിജിറ്റൽ രൂപത്തിലേക്ക് മാറ്റാനും കൂടുതൽ ഫലപ്രദം ആകുവാനും ഒരു ദേശീയ പൊതു മൊബിലിറ്റി കാർഡ് വേണമെന്നും അദ്ദേഹം ചൂണ്ടിക്കാട്ടി.
ഗതാഗത വികസന സമിതിയുടെ നാല്പതാമത് സമ്മേളനത്തെ ഇന്നലെ വൈകിട്ട് അഭിസംബോധന ചെയ്യവേ ബസ്സുകളുടെ പ്രവർത്തനത്തിന് ഫോസിൽ ഇതര ഇന്ധനങ്ങൾ ഉപയോഗിക്കാൻ സംസ്ഥാനങ്ങൾ ശ്രദ്ധിക്കണമെന്ന് അദ്ദേഹം ഓർമിപ്പിച്ചു. CNG, LNG, എഥനോൾ അടങ്ങിയ ഇന്ധനങ്ങൾ എന്നിവയ്ക്കൊപ്പം വൈദ്യുത വാഹനങ്ങളുടെ ഉപയോഗവും പ്രോത്സാഹിപ്പിക്കേണ്ടതുണ്ട്.
വിവിധ സംസ്ഥാനങ്ങളിലെ ഗതാഗത മന്ത്രിമാർക്കൊപ്പം, ഗതാഗത സെക്രട്ടറിമാരും, ഗതാഗത കമ്മീഷണർമാരും യോഗത്തിൽ പങ്കെടുത്തു
പൊതുഗതാഗത സംവിധാനം ആധുനികവൽക്കരിക്കാനും കൂടുതൽ മികച്ചതാക്കാനും സംസ്ഥാനങ്ങൾ നടത്തുന്ന എല്ലാ ശ്രമങ്ങൾക്കും കേന്ദ്ര സർക്കാരിന്റെ പിന്തുണ ശ്രീ ഗഡ്കരി വാഗ്ദാനം ചെയ്തു. FAME-II പോലെയുള്ള എല്ലാ കേന്ദ്ര ഗവൺമെന്റ് പദ്ധതികളുടേയും ഗുണഫലങ്ങൾ സംസ്ഥാനങ്ങൾ ഉപയോഗപ്പെടുത്തണമെന്നും അദ്ദേഹം ഓർമ്മിപ്പിച്ചു. അതുവഴി സാവധാനം വൈദ്യുത വാഹനങ്ങളിലേക്ക് മാറാനും ശ്രദ്ധിക്കേണ്ടതുണ്ട്. പൊതുഗതാഗത സംവിധാനത്തിന്റെയും ബസ്സുകളുടെയും ഗുണമേന്മ വർധിപ്പിക്കേണ്ടതിന്റെ ആവശ്യകതയും കേന്ദ്രമന്ത്രി ചൂണ്ടിക്കാട്ടി
ഉപരിതല ഗതാഗത ദേശീയപാത മന്ത്രാലയത്തിന്റെ ചുമതലയുള്ള കേന്ദ്രസഹമന്ത്രി ജനറൽ  ഡോക്ടർ വി കെ സിംഗും യോഗത്തിൽ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 165.70 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 62 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 94.21%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,34,281 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 18,84,937
പ്രതിവാര രോഗസ്ഥിരീകരണ നിരക്ക് 16.40%
കഴിഞ്ഞ 24 മണിക്കൂറിനിടെ നല്കിയ 62 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 165.70 കോടി  പിന്നിട്ടു. 1,81,35,047 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,95,069
രണ്ടാം ഡോസ് 98,59,959
കരുതല് ഡോസ് 32,81,815
മുന്നണിപ്പോരാളികള്
ഒന്നാം ഡോസ് 1,83,95,392
രണ്ടാം ഡോസ് 1,72,18,111
കരുതല് ഡോസ് 37,14,213
15-18 പ്രായപരിധിയിലുള്ളവര്
ഒന്നാം ഡോസ് 4,56,48,949
18-44 പ്രായപരിധിയിലുള്ളവര്
ഒന്നാം ഡോസ് 53,97,99,603
രണ്ടാം ഡോസ് 40,23,58,637
45-59 പ്രായപരിധിയിലുള്ളവര്
ഒന്നാം ഡോസ് 20,00,62,699
രണ്ടാം ഡോസ് 17,05,84,774
60നുമേല് പ്രായമുള്ളവര്
ഒന്നാം ഡോസ് 12,47,17,450
രണ്ടാം ഡോസ് 10,63,26,887
കരുതല് ഡോസ് 46,97,134
കരുതല് ഡോസ് 1,16,93,162
ആകെ 1,65,70,60,692
കഴിഞ്ഞ 24 മണിക്കൂറിനുള്ളില് 3,52,784 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,87,13,494 ആയി.
ദേശീയ രോഗമുക്തി നിരക്ക് 94.21% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,34,281 പേര്ക്കാണ്.
നിലവില് 18,84,937 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 4.59 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 16,15,993 പരിശോധനകള് നടത്തി. ആകെ 72.73 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 16.40 ശതമാനമാണ്. പ്രതിദിന രോഗസ്ഥിരീകരണ നിരക്ക് 14.50 ശതമാനമാണ്.
(ND
റെയില്വേ മന്ത്രാലയം
ബ്രോഡ്ഗേജ് പാതകളില്ആളില്ലാലെവല് ക്രോസുകള് നിര്ത്തലാക്കി
രാജ്യത്തെ ബ്രോഡ്ഗേജ് പാതകളില് നിലവില്ആളില്ലാലെവല് ക്രോസിംഗുകള്ഒന്നുംതന്നെ ഇല്ലെന്ന്റെയില്വെ മന്ത്രി ശ്രീ. പീയൂഷ്ഗോയല് പറഞ്ഞു. മീറ്റര്ഗേജ് പാതകളിലെ 348 ആളില്ലാലെവല് ക്രോസിംഗുകളും, നാരോഗേജ് പാതകളിലെ 700 ഓളംഇത്തരംലെവല്ക്രോസിംഗുകളുംഗേജ്മാറ്റത്തോടെഇല്ലാതാകുമെന്ന്രാജ്യസഭയില്രേഖാമൂലം നല്കിയമറുപടിയില്അദ്ദേഹംഅറിയിച്ചു.
കഴിഞ്ഞ മൂന്ന്വര്ഷത്തിനിടെഅടച്ച് പൂട്ടല്, സബ്വേ നിര്മ്മാണം, ഡ്യൂട്ടിക്ക്ആളെ നിയോഗിക്കല്മുതലായവയിലൂടെ നിര്ത്തലാക്കല്ആളില്ലാലെവല് ക്രോസിംഗുകളുടെഎണ്ണംചുവടെ :
വര്ഷം നിര്ത്തലാക്കിയആളില്ലാലെവല് ക്രോസുകള്
2016-17 1503
2017-18 1565
2018-19 3479
മൊത്തം 6547
ND/MRD
(Visitor Counter : 22
രാഷ്ട്രപതിയുടെ കാര്യാലയം
രാഷ്ട്രപതി ശ്രീമതി ദ്രൗപദി മുർമു 'അസ്മിത-സൈനിക ഭാര്യമാരുടെ പ്രചോദനാത്മക കഥകൾ' എന്ന പരിപാടിയിൽ സംബന്ധിച്ചു
ന്യൂഡൽഹി : ആഗസ്റ്റ് 21,2023
ആർമി വൈവ്സ് അസോസിയേഷൻ  ഇന്ന്  ന്യൂഡൽഹിയിൽ സംഘടിപ്പിച്ച 'അസ്മിത-സൈനിക ഭാര്യമാരുടെ പ്രചോദനാത്മക കഥകൾ' എന്ന പരിപാടിയിൽ രാഷ്ട്രപതി ശ്രീമതി ദ്രൗപദി മുർമു പങ്കെടുത്തു. തദവസരത്തിൽ സംസാരിച്ച രാഷ്ട്രപതി, എല്ലാ ഇന്ത്യക്കാർക്കും വേണ്ടി 'വീര വനിതകൾക്ക്' നന്ദി രേഖപ്പെടുത്തി. അസ്മിത ഐക്കണുകളായി ആദരിക്കപ്പെട്ട 'വീര വനിതകളെ' രാഷ്ട്രപതി പ്രശംസിച്ചു. വീര വനിതകളുടെ ക്ഷേമത്തിനായി AWWA നടത്തുന്ന എല്ലാ ശ്രമങ്ങളെയും രാഷ്ട്രപതി അഭിനന്ദിച്ചു.
ഒരു സമൂഹത്തിന്റെയും രാജ്യത്തിന്റെയും അന്തസ്സ് സ്ത്രീകളുടെ ആത്മാഭിമാനത്തിലധിഷ്ഠിതമാണെന്ന് രാഷ്ട്രപതി പറഞ്ഞു. ചില പഴയ ആശയങ്ങൾ ഉപേക്ഷിച്ച് പുതിയ ആശയങ്ങൾ സ്വീകരിക്കേണ്ടതിന്റെ ആവശ്യകത അവർ എടുത്തുപറഞ്ഞു. 'വിജയിച്ച ഓരോ പുരുഷന്റെയും പിന്നിൽ ഒരു സ്ത്രീയുണ്ട്' എന്ന പഴഞ്ചൊല്ലിനെ അവർ പരാമർശിച്ചു. 'വിജയിച്ച ഓരോ പുരുഷനൊപ്പം ഒരു സ്ത്രീയുമുണ്ട്' എന്നതായിരിക്കണം പുതിയ ചൊല്ലെന്നും അവർ കൂട്ടിച്ചേർത്തു. പുരോഗമന ആശയങ്ങൾ സ്വീകരിക്കുന്നതിലൂടെ സ്ത്രീകളുടെ സ്വത്വവും ആത്മവിശ്വാസവും ശക്തിപ്പെടുത്താൻ കഴിയുമെന്നും രാഷ്ട്രപതി ചൂണ്ടിക്കാട്ടി
രാഷ്ട്രപതിയുടെ പ്രസംഗം കാണാൻ ഇവിടെ ക്ലിക്ക് ചെയ്യുക
ആയുഷ്
അന്താരാഷ്ട്ര യോഗാദിനം 2020 ന്റെ കർട്ടൻ റെയ്സർ നാളെ
(ഈ വർഷത്തെ അന്താരാഷ്ട്ര യോഗാദിനത്തിന്റെ കർട്ടൻ റെയ്സർ, നാളെ വൈകിട്ട് ഏഴുമുതൽ എട്ടുവരെ DD ന്യൂസിൽ സംപ്രേഷണം ചെയ്യും. ആയുഷ് മന്ത്രാലയം, മൊറാർജി ദേശായി ദേശീയ യോഗ ഇൻസ്റ്റിറ്റിയൂട്ടിന്റെ സഹകരണത്തോടെ സംഘടിപ്പിക്കുന്ന പരിപാടി, മന്ത്രാലയത്തിന്റെ ഫേസ്ബുക് പേജിലും തത്സമയം ലഭ്യമാക്കും.
അന്താരാഷ്ട്ര യോഗാദിനം 2020  ന് മുന്നോടിയായുള്ള 10 ദിവസത്തെ ഔദ്യോഗിക കൗണ്ട്ഡൗൺ ആയാണ് പരിപാടി സംഘടിപ്പിച്ചിരിക്കുന്നത്. ആയുഷ് മന്ത്രാലയത്തിന്റെ ചുമതലയുള്ള സഹമന്ത്രി, ശ്രീ ശ്രീപദ് നായിക്ക്, പ്രധാനമന്ത്രിയുടെ കാര്യാലയത്തിന്റെ ചുമതലയുള്ള സഹമന്ത്രി, ഡോ ജിതേന്ദ്ര സിംഗ് എന്നിവർ ഇതിന്റെ ഭാഗമായി രാജ്യത്തെ ജനങ്ങളെ അഭിസംബോധന ചെയ്യും.
കോവിഡ് മഹാമാരിയുടെ പശ്ചാത്തലത്തിൽ ഡിജിറ്റൽ രീതിയിലാകും അന്താരാഷ്ട്ര യോഗാദിനം സംഘടിപ്പിക്കുക. ജനങ്ങൾ വീടുകൾക്കുള്ളിൽ തന്നെ യോഗ പരിശീലിക്കുന്നതിനാണ് മന്ത്രാലയം പ്രോത്സാഹനം നൽകുന്നത്."എന്റെ ജീവിതം, എന്റെ യോഗ" എന്ന പേരിൽ, പൊതുജനങ്ങൾക്കായി ഒരു വീഡിയോ ബ്ലോഗിങ് മത്സരം നടത്തുമെന്ന് പ്രധാനമന്ത്രി നരേന്ദ്രമോദിയും, അറിയിച്ചിരുന്നു.
കർട്ടൻ റെയ്സറിനു ശേഷമുള്ള പത്തു ദിവസങ്ങളിലും  പൊതുവായ യോഗ അഭ്യാസ രീതികളെപ്പറ്റി, പരിശീലന പരിപാടികളും ഉണ്ടായിരിക്കും. DD ഭാരതി/DD സ്പോർട്സ് ചാനലുകളിൽ ദിവസേനെ രാവിലെ എട്ടുമുതൽ അരമണിക്കൂർ നേരം ഇത് സംപ്രേഷണം ചെയ്യും. രാജ്യത്തെ മുൻനിര യോഗ പരിശീലന സ്ഥാപനമായ മൊറാർജി ദേശായി ദേശീയ യോഗ ഇൻസ്റിറ്റ്യൂട്ടാവും ഇതിന് നേതൃത്വം നൽകുക.
കോവിഡ് 19 എന്ന പകർച്ചവ്യാധിയുടെ പിടിയിൽ ലോകം കഴിയുമ്പോഴാണ് ഈ വർഷത്തെ അന്താരാഷ്ട്ര യോഗാദിനം വരുന്നതെന്നത് ശ്രദ്ധേയമാണ്. ഈ സാഹചര്യത്തിൽ, ആരോഗ്യം വർധിപ്പിക്കുന്ന, മനസികപിരിമുറുക്കം കുറയ്ക്കുന്ന യോഗ പരിശീലനത്തിന് പൊതുജനാരോഗ്യരംഗത്തുള്ള പ്രാധാന്യം ഏറെയാണ്.
ലോകമെമ്പാടും യോഗ അഭ്യസിക്കുന്നവർ, അന്താരാഷ്ട്ര യോഗാദിനത്തിന് ഐക്യദാർഢ്യം പ്രഖ്യാപിച്ചുകൊണ്ട്, ജൂണ്21ന് രാവിലെ ഏഴുമണിക്ക്, തങ്ങളുടെ വീടുകളിൽ തന്നെ പൊതുവായ യോഗ അഭ്യാസങ്ങളുടെ പ്രദർശനം നടത്തുന്നതാണ്.
യു.പി.എസ്.സി
2017 ലെ സിവില് സര്വീസ് മെയിന് പരീക്ഷ; റിസര്വ് ലിസ്റ്റിലുള്പ്പെട്ട 66 ഉദ്യോഗാര്ത്ഥികള്ക്കുകൂടി നിയമന ശുപാര്ശ
2017 ലെ സിവില് സര്വീസസ് പരീക്ഷയുടെ അടിസ്ഥാനത്തില് യു.പി.എസ്.സി തയാറാക്കിയ റിസര്വ് ലിസ്റ്റിലുള്പ്പെട്ട 66 ഉദ്യോഗാര്ത്ഥികളെക്കൂടി നിയമനത്തിനായി ശുപാര്ശ ചെയ്തു. ഇതില് 48 പേര് പൊതു വിഭാഗത്തില്പ്പെട്ടവരും, 16 പേര് മറ്റു പിന്നാക്ക വിഭാഗക്കാരുമാണ്. പട്ടികജാതി, പട്ടിക വര്ഗ്ഗ വിഭാഗത്തില്നിന്ന് ഒരാള്ക്കു വീതം നിയമന ശുപാര്ശ ലഭിച്ചു. നിയമന ശുപാര്ശ ലഭിച്ച ഉദ്യോഗാര്ത്ഥികളെ ഡിപ്പാര്ട്ടമെന്റ് ഓഫ് പഴ്സണല് ആന്റ് ട്രെയിനിംഗ് നേരിട്ട് വിവരമറിയിക്കും. തിരഞ്ഞെടുക്കപ്പെട്ടവരുടെ പട്ടിക യു.പി.എസ്.സി വെബ്സൈറ്റായ www.upsc.gov.in ല് ലഭ്യമാണ്.
2017 ലെ സിവില് സര്വീസസ് മെയിന് പരീക്ഷയുടെ ഫലം ഈ വര്ഷം ഏപ്രില് 27 ന് യു.പി.എസ്.സി പുറത്തുവിട്ടിരുന്നു. ഇതനുസരിച്ച് 990 ഉദ്യോഗാര്ത്ഥികള്ക്കാണ് ഐ.എ.എസ്, ഐ.എഫ്.എസ്, ഐ.പി.എസ്, സെന്ട്രല് സര്വീസസ് ഗ്രൂപ്പ് എ, ഗ്രൂപ്പ് ബി എന്നിവയിലേക്ക് നിയമന ശുപാര്ശ നല്കിയത്. ആകെ 1058 ഒഴിവുകളാണ് ഉണ്ടായിരുന്നത്.
AM MRD - 692
രാജ്യരക്ഷാ മന്ത്രാലയം
പുനീത് സാഗർ അഭിയാന്’ ആഗോള പങ്കാളിത്തം: എൻസിസിയും യുഎൻഇപിയും ധാരണാപത്രത്തിൽ ഒപ്പുവച്ചു
ന്യൂ ഡൽഹി: സെപ്തംബർ 22, 2022
നാഷണൽ കേഡറ്റ് കോറും  യുഎൻ പരിസ്ഥിതി പരിപാടിയും  2022 സെപ്റ്റംബർ 22-ന് ന്യൂ ഡൽഹിയിൽ രാജ്യ രക്ഷാമന്ത്രി ശ്രീ രാജ്നാഥ് സിങ്ങിന്റെ സാന്നിധ്യത്തിൽ പ്ലാസ്റ്റിക് മലിനീകരണ പ്രശ്നം പരിഹരിക്കുന്നതിനും ശുദ്ധജലാശയങ്ങൾ എന്ന സാർവത്രിക ലക്ഷ്യം കൈവരിക്കുന്നതിനുമായി ധാരണാപത്രം ഒപ്പുവച്ചു. 'പുനീത് സാഗർ അഭിയാൻ', 'ടൈഡ് ടേണേഴ്സ് പ്ലാസ്റ്റിക് ചലഞ്ച് പ്രോഗ്രാം' എന്നിവയിലൂടെയാണ് ഇത് ലക്ഷ്യമിടുന്നത്
ഡിജി എൻസിസി ലെഫ്റ്റനന്റ് ജനറൽ ഗുർബീർപാൽ സിംഗും യുഎൻ വേൾഡ് ഫുഡ് പ്രോഗ്രാം റെസിഡന്റ് പ്രതിനിധി ബിഷോ പരാജുലിയും തമ്മിൽ ധാരണാപത്രം ഒപ്പുവച്ചു. രക്ഷാ രാജ്യ മന്ത്രി ശ്രീ അജയ് ഭട്ട്, പ്രതിരോധ സെക്രട്ടറി ഡോ. അജയ് കുമാർ, പ്രതിരോധ മന്ത്രാലയത്തിലെ മറ്റ് മുതിർന്ന ഉദ്യോഗസ്ഥരും യുഎൻഇപി പ്രതിനിധികളും ചടങ്ങിൽ പങ്കെടുത്തു
2021-ൽ ഗ്ലാസ്ഗോയിൽ നടന്ന ഐക്യരാഷ്ട്രസഭയുടെ 26-ാമത് കാലാവസ്ഥാ വ്യതിയാന സമ്മേളനമായ COP26-ൽ പ്രധാനമന്ത്രി ശ്രീ നരേന്ദ്ര മോദി 'പഞ്ചാമൃതം' എന്ന് വിശേഷിപ്പിച്ച അദ്ദേഹത്തിന്റെ കാഴ്ചപ്പാട് സാക്ഷാത്കരിക്കാൻ ഗവൺമെന്റ് സ്വീകരിച്ചിട്ടുള്ള പദ്ധതികളിൽ ഒന്നാണ് 'പുനീത് സാഗർ അഭിയാൻ'.
NCC, 2021 ഡിസംബർ 01 ന്, ശുചിത്വത്തിന്റെ പ്രാധാന്യത്തെക്കുറിച്ച് അവബോധം വളർത്തുന്നതിനൊപ്പം കടൽത്തീരങ്ങളിൽ നിന്നും പ്ലാസ്റ്റിക്കിന്റെയും മറ്റ് പാഴ് വസ്തുക്കളുടെയും ശുചീകരണത്തിനായി ഒരു മാസത്തേക്ക് 'പുനീത് സാഗർ അഭിയാൻ' എന്ന ദേശീയ പ്രചാരണം ആരംഭിച്ചു. നദികളെയും മറ്റ് ജലസ്രോതസ്സുകളെയും ഉൾപ്പെടുത്തുന്നതിനായി ഇന്ത്യയിൽ ഉടനീളമായി വര്ഷം മുഴുവൻ ഉള്ള പ്രചാരണമായി ഇത് പിന്നീട് വിപുലീകരിച്ചു.
പ്രചാരണം ആരംഭിച്ചതിനുശേഷം, ഏകദേശം 1,900 സ്ഥലങ്ങളിൽ നിന്ന് 12 ലക്ഷത്തിലധികം എൻസിസി കേഡറ്റുകളും പൂർവ്വ വിദ്യാർത്ഥികളും സന്നദ്ധപ്രവർത്തകരും ചേർന്ന് 100 ടണ്ണിലധികം പ്ലാസ്റ്റിക് മാലിന്യങ്ങൾ ശേഖരിച്ചു. ഇത് 1.5 കോടി ആളുകളെ സ്വാധീനിച്ചു. ശേഖരിച്ച ഏകദേശം 100 ടൺ പ്ലാസ്റ്റിക് മാലിന്യത്തിൽ 60 ടണ്ണിലധികം പുനരുപയോഗത്തിനായി കൈമാറി.
പ്രചാരണത്തിനു ലഭിക്കുന്ന വർദ്ധിച്ചുവരുന്ന പിന്തുണയും അതിന്റെ വിജയവും പരിഗണിച്ച് യുഎൻഇപി, അവരുടെ 'ടൈഡ് ടർണർ ചലഞ്ച് പ്രോഗ്രാമിലൂടെ' ഈ സംരംഭത്തിൽ ഏർപ്പെടുകയും എൻസിസിയുമായി കൈകോർക്കുകയും ചെയ്തു.
എൻസിസിയും യുഎൻഇപിയും തമ്മിലുള്ള ധാരണാപത്രത്തിന്റെ ലക്ഷ്യം ശുദ്ധജലാശയങ്ങൾ പ്രോത്സാഹിപ്പിക്കുന്നതിനായി യുവാക്കൾക്ക് ഇടപഴകുന്നതിനുള്ള ശ്രമങ്ങളെ ഏകോപിപ്പിക്കുക എന്നതാണ്. ധാരണാപത്രം മൂന്ന് വർഷത്തേക്ക് പ്രാബല്യത്തിൽ തുടരും.
RRTN/SKY
രാഷ്ട്രപതിയുടെ കാര്യാലയം
പത്രക്കുറിപ്പ്
ജമ്മുകാശ്മീർ ലെഫ്റ്റനന്റ് ഗവർണർ ശ്രീ ഗിരീഷ് ചന്ദ്ര മുർമുവിന്റെ രാജി രാഷ്ട്രപതി സ്വീകരിച്ചു. പുതിയ ഗവർണറായി മനോജ് സിൻഹയെ നിയമിച്ചു. ശ്രീ മനോജ് സിൻഹ ഗവർണറുടെ ഓഫീസിൽ അധികാരമേൽക്കുന്ന ദിവസം മുതൽ നിയമനം പ്രാബല്യത്തിൽ വരും.(Visitor Counter : 160
തൊഴില്, ഉദ്യോഗ മന്ത്രാലയം
പ്രധാനമന്ത്രി മുദ്രായോജന പ്രകാരം 10 ലക്ഷംകോടിയിലധികംരൂപയുടെവായ്പ അനുവദിച്ചു
പ്രധാനമന്ത്രി മുദ്രായോജന  പ്രകാരംഇക്കൊല്ലം നവംബര്ഒന്ന്വരെയുള്ളകണക്ക് പ്രകാരംരാജ്യത്തൊട്ടാകെമൊത്തം 10.24 ലക്ഷംകോടിരൂപയുടെവായ്പ അനുവദിച്ചു. കേന്ദ്ര തൊഴില്ഉദ്യോഗ മന്ത്രാലയത്തിന് കീഴിലുള്ളലേബര് ബ്യൂറോ നടത്തിയസര്വ്വേ പ്രകാരം 2015 ഏപ്രില്മുതല്, 2018 മാര്ച്ച്വരെമുദ്രാവായ്പ എടുത്ത് പ്രവര്ത്തിച്ച്വരുന്ന സ്ഥാപനങ്ങളില്ഏകദേശംഅഞ്ച്കോടിയോളം പേര് തൊഴിലെടുക്കുന്നുണ്ട്. ഇവരില് 3.1 കോടി പേര്സ്വയംതൊഴില്ചെയ്യുന്നവരാണ്. കേന്ദ്ര തൊഴില്ഉദ്യോഗസഹമന്ത്രി ശ്രീ. സന്തോഷ്കുമാര്ഗംഗ്വാര്ലോകസഭയെലോകസഭയെരേഖാമൂലംഅറിയിച്ചതാണിത്.
NDMRD
(Visitor Counter : 80
ഊര്ജ്ജ മന്ത്രാലയം
ഏപ്രില് 5ലെ വിളക്കണയ്ക്കല്: ഗ്രിഡ് സ്ഥിരത കൈകാര്യം ചെയ്യുന്നതിനുള്ള ക്രമീകരണങ്ങള് തയ്യാര്
2020 ഏപ്രില് 5 ന് രാത്രി 9 മുതല് 9.09 വരെ സ്വമേധയാ അവരുടെ വീടുകളിലെ വൈദ്യുതി വിളക്കുകള് അണയ്ക്കണം എന്ന് ആദരണീയനായ പ്രധാനമന്ത്രി രാജ്യത്തെ എല്ലാ ജനങ്ങളോടും അഭ്യര്ത്ഥിച്ചിരിക്കുകയാണ്. എന്നാല് ഈ നടപടി ഗ്രിഡില് നിന്നുള്ള വൈദ്യുതി വിതരണത്തില് അസ്ഥിരത സൃഷ്ടിക്കുമെന്നും വോള്ട്ടേജ് വ്യതിയാനങ്ങള്ക്ക്
കാരണമാകുമെന്നും എന്ന് ചിലകേന്ദ്രങ്ങളില് നിന്ന് ആശങ്ക ഉയര്ന്നിരിക്കുന്നു. ഇതു തികച്ചും അസ്ഥാനത്താണെന്ന് കേന്ദ്ര ഊര്ജ്ജ മന്ത്രാലയം അറിയിച്ചു.
ഇന്ത്യന് വൈദ്യുതി ഗ്രിഡ് വളരെ ശക്തമാണ്. ആവശ്യം വരുന്ന പക്ഷം വോള്ട്ടേജിലെ വ്യതിയാനങ്ങള് കൈകാര്യം ചെയ്യാനുള്ള ക്രമീകരണങ്ങള് ചെയ്തിട്ടുണ്ടെന്നും മന്ത്രാലയം വ്യക്തമാക്കി. താഴെ പറയുന്ന കാര്യങ്ങള് ശ്രദ്ധിക്കണമെന്നും മന്ത്രാലയം ആവശ്യപ്പെടുന്നു:
ഏപ്രില് 5 ന് രാത്രി 9 മുതല് 9.09 വരെ വീടുകളിലെ വിളക്കുകള് കെടുത്തണം എന്നു മാത്രമാണ് പ്രധാന മന്ത്രി അഭ്യര്ത്ഥിച്ചിരിക്കുന്നത്. അതല്ലാതെ തെരുവ് വിളക്കുകള് കെടുത്താനോ, കമ്പ്യൂട്ടറുകളും ടെലിവിഷനുകളും റഫ്രിജറേറ്ററകളും എസികളും ഓഫ് ചെയ്യുന്നതിനോ ആവശ്യപ്പെട്ടിട്ടില്ല. ആശുപത്രികള്, തുടങ്ങിയുള്ള മറ്റ അവശ്യ സേവനങ്ങള്, പൊതു സേവനങ്ങള്, മുനിസിപ്പല് സേവനങ്ങള്, പൊലീസ് സ്റ്റേഷനുകള്, നിര്മ്മാണ യൂണിറ്റുകള് തുടങ്ങിയ സ്ഥലങ്ങളില് ലൈറ്റുകള് തെളിഞ്ഞു കിടക്കും. വീടുകളിലെ ലൈറ്റുകള് കെടുത്താന് മാത്രമെ പ്രധാന മന്ത്രി പറഞ്ഞിട്ടുള്ളു.
എല്ലാ പ്രാദേശിക ഭരണകൂടങ്ങളും പൊതു സുരക്ഷയെ കരുതി എല്ലാ തെരുവു വിളക്കുകളും തെളിച്ചിടാന് അഭ്യത്ഥിക്കുന്നു.
പ്രധാനമന്ത്രിയുടെ ഓഫീസ്
ഹരിത ഊർജ മേഖലയിൽ സുസ്ഥിര വികസനത്തിന് ഗവണ്മെന്റ് പൂർണ പ്രതിജ്ഞാബദ്ധമാണ്: പ്രധാനമന്ത്രി
ഹരിത ഊർജ മേഖലയിൽ സുസ്ഥിര വികസനത്തിന് ഗവണ്മെന്റ് പൂർണ പ്രതിജ്ഞാബദ്ധമാണെന്ന് പ്രധാനമന്ത്രി നരേന്ദ്ര മോദി പറഞ്ഞു.
ഫെയിം 2 പദ്ധതിക്ക് കീഴിലുള്ള ഇലക്ട്രിക് വാഹനങ്ങൾ 22.9 കോടി ലിറ്റർ ഇന്ധനം ലാഭിക്കുകയും 33.9 കോടി കിലോ CO2 കുറയ്ക്കുകയും ചെയ്തതായി കേന്ദ്ര ഘനവ്യവസായ മന്ത്രി ഡോ മഹേന്ദ്ര നാഥ് പാണ്ഡെയുടെ ട്വീറ്റിനോട് പ്രതികരിക്കുകയായിരുന്നു ശ്രീ മോദി.
പ്രധാനമന്ത്രി ട്വീറ്റ് ചെയ്തു :
"ഹരിത ഊർജ്ജ മേഖലയിൽ സുസ്ഥിരമായ വികസനത്തിന് ഞങ്ങളുടെ ഗവണ്മെന്റ് പൂർണ്ണമായും പ്രതിജ്ഞാബദ്ധമാണ്."
ग्रीन एनर्जी के क्षेत्र में सतत विकास के लिए हमारी सरकार पूरी तरह से प्रतिबद्ध है। https://t.co/Kx9oDa5CL7
— Narendra Modi  February 23, 2023